ΓΡΑΠΤΗ ΕΡΩΤΗΣΗ E-2757/01

υποβολή: Jonas Sjstedt (GUE/NGL) προς την Επιτροπή

(9 Οκτωβρίου 2001)

Θέμα: Καταχώριση του GHB στον κατάλογο ναρκωτικών ουσιών

Στις 13 Δεκεμβρίου 2000 η κυβέρνηση της Σουηδίας αποφάσισε να καταχωρίσει στον κατάλογο των ναρκωτικών ουσιών και το GHB και ταυτόχρονα να το απαγορεύσει από την 1η Φεβρουαρίου 2000. Απαγορεύτηκε δηλαδή στη Σουηδία η πώληση, αγορά, κατοχή και η χρήση GHB. Την ποινή για τα παραπάνω ορίζει το δικαστήριο. Το GHB έχει προκαλέσει πολλούς θανάτους στη Σουηδία. Η ναρκωτική αυτή ουσία χρησιμοποιείται συχνά σε νεανικά πάρτι. Η προσπάθεια εξάλειψης του GHB απέτυχε, όταν το Δικαστήριο του Γιοτεμπόργκ αθώωσε κατηγορούμενο σε δίκη που διεξήχθη το Δεκέμβριο 1999.

Παρ' όλα αυτά, το GHB αναγνωρίζεται ως ιατρικό φάρμακο σε πολλά κράτη μέλη της Ευρωπαϊκής Ένωσης. Η Σουηδική απαγόρευση αποτελεί στην ουσία τεχνικό εμπόδιο στην αγορά του προϊόντος. Για το λόγο αυτό, ταπόλοιπα κράτη μέλη μπορούν να φέρουν αντιρρήσεις σε σχέση με τον χαρακτηρισμό του GHB ως ναρκωτική ουσία.

Η Επιτροπή δεν έχει εκφράσει την αντίρρηση της για την απόφαση αυτή, μπορεί όμως να μας γνωστοποιήσει την άποψη της σε σχέση με την αίτηση της Σουηδίας για καταχώριση του GHB στον κατάλογο των ναρκωτικών ουσιών.

Απάντηση του κ. Vitorino εξ ονόματος της Επιτροπής

(14 Νοεμβρίου 2001)

Τοn Δεκέμβριο 1999, οι σουηδικές αρχές είχαν γνωστοποιήσει στην Επιτροπή την πρόθεσή τους να καταχωρίσουν στον κατάλογο των ναρκωτικών ουσιών την ουσία Gammahydroxybutyrate (GHB) σύμφωνα με τη σουηδική νομοθεσία σχετικά με τις παράνομες ουσίες. Αυτή ηποχρέωση γνωστοποίησης στην Επιτροπή απορρέει από το γεγονός ότι ορισμένα κράτη μέλη επιτρέπουν τη χρήση αυτής της ουσίας για ιατρικούς λόγους, και η καταχώρησή της στον κατάλογο των ναρκωτικών ουσιών θα μπορούσε να θεωρηθεί ότι αποτελεί τεχνικό εμπόδιο ως προς την ελευθερία των συναλλαγών. Κάθε παρέκκλιση ως προς τη γενική αρχή της ελευθερίας των συναλλαγών οφείλει να δικαιολογείται, όπως απαιτείται από την συνθήκη ΕΚ, π.χ. όταν πρόκειται για κίνδυνο που απειλεί τη δημόσιαγεία.

Η ουσία GHB εμφανίστηκε σε παράνομες αγορές στη Σουηδία, και είναι συνδεδεμένη με 11 θανάτους μεταξύ του Σεπτεμβρίου 1995 και του Ιανουαρίου 2000 σε όλη την Κοινότητα· κατά συνέπεια, η Επιτροπή δεν προέβαλε καμια αντίρρηση όταν έλαβε την κοινοποίηση των σουηδικών αρχών.

Η νομοθεσία που διέπει τον έλεγχο των παράνομων ουσιών εμπίπτει κυρίως στην αρμοδιότητα των κρατών μελών. Η νομοθεσία αυτή βασίζεται στις συμβάσεις των Ηνωμένων Εθνών του 1961, 1971 και 1988, οι οποίες έχουνπογραφεί και επικυρωθεί απ' όλα τα κράτη μέλη. Ο βαθμός ελέγχου για κάθε ουσία εξαρτάται από τον πίνακα (Ι ως IV: ο πίνακας Ι αντιστοιχεί στον αυστηρότερο έλεγχο) στον οποίο είναι καταχωρημένη στα πλαίσια αυτών των συμβάσεων. Κατά τη διάρκεια της 32ης συνεδρίασής της, η επιτροπή εμπειρογνωμόνων της Παγκόσμιας Οργάνωσης Υγείας (ΠΟΥ) όσον αφορά την εξάρτηση από φαρμακευτικές ουσίες, είχε συστήσει στην επιτροπή για τα ναρκωτικά των Ηνωμένων Εθνών [United Nations (UN) Commission on Narcotic Drugs (CND)] να καταχωρήσει την ουσία GHB στον πίνακα IV της σύμβασης των Ηνωμένων Εθνών του 1971 για τις ψυχότροπες ουσίες. Αυτό σημαίνει ότι τα μέτρα ελέγχου που εφαρμόζονται για την ουσία GHB θα ήταν παρόμοια με αυτά που εφαρμόζονται για φαρμακευτικά προϊόντα ευρείας χρήσεως, όπως η βενζοδιαζεπίνη.

Εντούτοις, σύμφωνα με τις συμβάσεις των Ηνωμένων Εθνών (ΗΕ), ένα κράτος που είναι μέρος αυτών των συμβάσεων μπορεί να θεσπίζει μέτρα πιο επακριβή ή πιο αυστηρά από αυτά που προβλέπονται στις συμβάσεις, εφόσον, κατά την άποψή του, τα μέτρα αυτά είναι σκόπιμα ή αναγκαία. Κατά συνέπεια, εναπόκειται στις χώρες να αποφασίζουν κατά πόσον επιθυμούν να καταχωρούν μια ουσία σε έναν πίνακα ο οποίος απαιτεί αυστηρότερα μέτρα ελέγχου. Επομένως, η Επιτροπή δεν έχει καμια αντίρρηση όσον αφορά τη σουηδική πρωτοβουλία η οποία αποσκοπεί στην εκ νέου καταχώρηση της ουσίας GHB ως παράνομη ουσία.